ཁྱིམ་དུ་མ་རྒན་དང་གཅུང་མོ་གཉིས་སྡུག་བསྔལ་གྱིས་མནར་བཞིན་དུ་གནས་པའང་བརྗེད་པས་བདག་ནི་དུད་འགྲོའི་རིགས་སུ་གྱུར་བའི་བྱ་ངང་པ་དེ་དག་ལས་ཀྱང་དམན་པ་ཞིག་གོ་སྙམ་ནས་མིག་ཆུ་ཤོར་བས་རྒྱལ་པོའི་སྲས་མོ་དེས་ཁྱེད་འདི་འདྲ་མཛད་པ་ཅི་ཉེས།ཞེས་དྲིས་པར་བློ་བཟང་གིས་རང་གི་གནས་ལུགས་རྣམས་འགོ་ནས་མཇུག་བར་བཤད།སྲས་མོས་དེ་ལ་སེམས་སྡུག་མཛད་དོན་མེད།བདག་གིས་ཡབ་ལ་ཞུས་ནས་ཁྱེད་ཁྱིམ་དུ་ཡུམ་དང་གཅུང་མོ་མཇལ་བར་ཕེབས་པས་ཆོག་ཅེས་བརྗོད་དེ་ཡབ་ཀྱི་དྲུང་དུ་སོང་ནས་རྒྱུ་མཚན་རྣམས་ཞུས།རྒྱལ་པོས་བློ་བཟང་མདུན་དུ་བོས་ནས།ཁྱེད་ནི་ངའི་བུ་མོ་འཆི་བ་ལས་བསྐྱབས་པའི་དྲིན་ཅན་ཡིན་ལ་ད་ལྟ་ནི་བུ་མོའི་མག་པ་ཡང་ཡིན།བདག་ནི་ལོ་ན་རྒས་པས་སླད་རྒྱལ་ཁབ་ཀྱི་འཁུར་ཁྱེད་ལ་སྤྲོད་རྒྱུ་ཡིན།